钦定古今图书集成/理学汇编/学行典/第255卷 > 蒋复春
## 钦定古今图书集成/理学汇编/学行典/第255卷 > 蒋复春

按《零陵县志》：“蒋复春，字见字仰崳之子。生而颖异，有
志大业，读书至忘寒暑。性仁恕谦恭，奖掖后进。九试
棘闱不第，竟得一贡，历学博者四，咸以身率士，弟子
中有贫者，解俸济之。初训永福时，有贫士刘拯，父早
丧，事母孝，母悍且嚚，拯妇事之，稍不如意，即挞之流
血，乃以小过命拯出之，拯不敢逆，送之归，凡三年。复”
春闻之，诣拯宅谕以大义，母弗顺也，悍益甚，必欲出
之，利其所有。复春廉得其实，阴出俸金为姑事，簪珥服饰以为妇礼，请乃得纳焉。后妇归，事母益谨，母以
底豫不如初也。又有张崇新者，兄丧未阅月，嫂之父
乃欲以女事他人，新不可，嫂父以为逆己也，以盗嫂
坐之。闻之督学使者，复春深知其冤，为之力白，且保
其功名。二生俱以甲子登贤书，偕至复春家，具衣冠
拜之阶下。先是，直指以特荐闻，而复春倦于仕矣。著
“《青毡集》《浮云集》《易经四圣问心稿》。”